На основу члана 40. став 1. тачка 42. Статута општине Инђија („Службени лист општине Инђија“, број 5/19),

Скупштина општине Инђија на седници одржаној дана, 10. априла 2019. године, донела је

**ОДЛУКУ**

**О ФИНАНСИРАЊУ РЕКОНСТРУКЦИЈЕ ЗГРАДЕ ОСНОВНОГ СУДА У СТАРОЈ ПАЗОВИ СУДСКА ЈЕДИНИЦА У ИНЂИЈИ**

**I**

Констатује се да је Општинска управа општине Инђија, на основу Одлуке Председника општине Инђија о покретању поступка јавне набавке мале вредности број 404-1-53/2018-II од 21.12.2018. године спровела јавну набавку радова – Реконструкција зграде Основног суда у Старој Пазови, Судска јединица у Инђији, ул. Краља Петра I бр. 2, да је Уговор по јавној набавци додељен најповољнијем понуђачу „VANAS“ d.o.o. Београд, Пут за Овчу бр. 77, са којим је Општина Инђија дана, 28.01.2019. године, закључила Уговор о јавној набавци радова број 404-1-53-11/2018-II, да је вредност радова 4.910.690,00 динара без ПДВ-а, а што све произилази из Извештаја Председника општине Инђија о извршеној јавној набавци радова на реконструкцији зграде суда број 404-1-53/2018-II од 06. 02. 2019. године.

Констатује се да је за извођење радова на реконструкцији зграде из става 1. ове тачке код Општинске управе општине Инђија, Одељења за урбанизам, стамбено – комуналне послове и заштиту животне средине исходовано Решење број: ROP-IND-36456-ISAWHA-2/2018 од 25.12.2018. године којим се одобрава извођење радова на инвестиционом одржавању зграде Суда у Инђији које је издато на основу предмера и предрачуна радова који је израдио одговорни пројектант Савић Небојша број лиценце 300 1598 10.

**II**

Скупштина општине Инђија прихвата Извештај Председника општине Инђија о извршеној јавној набавци радова на реконструкцији зграде суда број 404-1-53/2018-II од 06.02.2019. године и одобрава да Општина Инђија финансира извођење радова на реконструкцији зграде Основног суда у Старој Пазови, Судска јединица у Инђији, ул. Краља Петра I бр. 2, који обухватају радове на замени дотрајалих прозора, уређење спољашње фасаде и реконструкцију подрумског дела објекта, као и да Општина Инђија сноси све трошкове за израду појектне документације и прибављање потребних дозвола за извођење радова.

Средства за извођење радова из става 1. ове тачке у укупном износу од 4.910.690,00 динара без ПДВ-а, обезбеђена су Одлуком о буџету општине Инђија за 2018. годину („Службени лист општине Инђија“, број 30/17, 7/18,12/18, 21/18, 27/18).

**III**

Надзор над извођењем радова на реконструкцији зграде Основног суда у Старој Пазови, Судска јединица у Инђији, ул. Краља Петра I бр. 2, вршиће Миленко Винчић инжењер грађевине – број лиценце 800 0184 06.

**IV**

О реализацији ове Одлуке стараће се Општинска управа општине Инђија.

**V**

Ову Одлуку објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број: 35-96/2019-I Председник,**

**Дана,** **10. априла 2019. године**

**Инђија Милан Предојевић**

**О б р а з л о ж е њ е**

Правни основ за доношење Одлуке о финансирању реконструкције зграде Основног суда у Старој Пазови Судска јединица у Инђији садржан је у члану 40. став 1. тачка 42. Статута општине Инђија („Службени лист општине Инђија“, број 5/19), којим је прописана надлежност Скупштине општине да обавља и друге послове утврђене законом и Статутом.

Из Извештаја Председника општине Инђија број 404-1-53/2018 –II од 06.02.2019. године произилази да је Основни суд у Старој Пазови дана, 20.12.2019. године, Председнику општине Инђија, доставио Молбу за финансирање радова на реконтрукцији зграде Основног суда у Старој Пазови, Судска јединица у Инђији, у којој молби се наводи да је зграда Основног суда у Старој Пазови, Судска јединица у Инђији, ул. Краља Петра I бр. 2, изграђена пре више од педесет година, да је на згради дотрајала столарија, подрумске просторије као и сама фасада зграде која је оштећења и нарушава амбијент центра Инђије. Уз молбу достављена је сагласност Министарства правде број 401-00-03726/2018-12 од 17.12.2018. године.

Даље произилази да је Општинска управа Општине Инђија на основу Одлуке Председника општине Инђија о покретању поступка јавне набавке мале вредности број 404-1-53/2018-II од 21.12.2018. године спровела јавну набавку радова – Реконструкција зграде Основног суда у Старој Пазови, Судска јединица у Инђији, ул. Краља Петра I бр. 2, да је Уговор по јавној набавци додељен најповољнијем понуђачу „VANAS“ d.o.o. Београд, Пут за Овчу бр. 77, са којим је Општина Инђија дана, 28.01.2019. године, закључила Уговор о јавној набавци радова број 404-1-53-11/2018-II.

Средства за финансирање радова на реконструкцији зграде Основног суда у Старој Пазови, Судска јединица у Инђији, обезбеђења су Одлуком о буџету општине Инђија за 2018. годину („Службени лист општине Инђија број 30/17, 7/18, 21/18 и 27/18) на позицији 395/2, конто 511399 „набавка радова – реконструкција зграде суда у Инђији.

За извођење радова на реконструкцији зграде Основног суда Стара Пазова, Судска јединица у Инђији исходовано је Решење Општинске управе Одељења за урбанизам, стамбено-комуналне послове и заштиту животне средине број ROP-IND-36456-ISAWHA-2/2018, заводни број 02-351-1-243/2018 од 25.12.2018. године.

У тачки I предложене Одлуке констатује се да је Општинска управа општине Инђија, на основу Одлуке Председника општине Инђија о покретању поступка јавне набавке мале вредности број 404-1-53/2018-II од 21.12.2018. године спровела јавну набавку радова – Реконструкција зграде Основног суда у Старој Пазови, Судска јединица у Инђији, ул. Краља Петра I бр. 2, да је Уговор по јавној набавци додељен најповољнијем понуђачу „VANAS“ d.o.o. Београд, Пут за Овчу бр. 77, са којим је Општина Инђија дана, 28.01.2019. године, закључила Уговор о јавној набавци радова број 404-1-53-11/2018-II, да је вредност радова 4.910.690,00 динара без ПДВ-а,

Тачком II предложене Одлуке прихвата се Извештај Председника општине Инђија о извршеној јавној набавци радова на реконструкцији зграде суда број 404-1-53/2018-II од 06. 02. 2019. године и одобрава се да Општина Инђија финансира извођење радова на реконструкцији зграде Основног суда у Старој Пазови, Судска јединица у Инђији, ул. Краља Петра I бр. 2, који обухватају радове на замени дотрајалих прозора, уређење спољашње фасаде и реконструкцију подрумског дела објекта, као и да Општина Инђија сноси све трошкове за израду појектне документације и прибављање потребних дозвола за извођење радова.

Тачком III предложене Одлуке регулисано је питање надзора над извођењем радова.

Имајући у виду напред наведено предлаже се Скупштини општине Инђија да Одлуку о финансирању реконструкције зграде Основног суда у Старој Пазови Судска јединица у Инђији усвоји у тексту како је дат у материјалу.

Општинска управа општине Инђија